کریستوفر کورنل امریکا قوشمه ایالت لری دولت رهبری باراک اوباما نی آتیب تشلش نی ریجه له گن لیگی نی بیلدیردی.تروریستیک هجوم اویشتریش اوچون تیارگرلیک اوتکزیتگن پیتده اوشلنگن امریکا لیک کریستوفر لی کورنل کوتیلمه گن گپ لر گپردی. بمب نینگ قندای تیارله نه دیگن لیگی توغری سیده تحقیقات آلیب باریتگن پیت ده اف بی آی تمانیدن اوشلنگن کریستوفر کورنل, قماق خانه دن بیر تلویزیون پروگرامی گه اشتراک ایتیب ایریم بیانات لر بیردی. امریکا قوشمه ایالت لری کانگرس بنا سی گه هجوم اویشتریب وکیل لر نی اولدیریش پلانی بیلن عیبلنگن ۲۰ یاشیده گی کورنل, "اوشلنمه سه ایدیم, کانگرس بنا سی و اسرائیل سفارتی گه بمب قویرایدیم" دییه قید ایتدی. امریکا قوشمه ایالت لری میدیا سی گه کوره, اوشبو پلان نینگ داعش تمانیدن ترتیب لنگن لیگی نی بیلدیرگن کورنل, اوز سوز لری نی, "نیمه قیلرایدیم بیله سیز می؟ اوباما نی آتیب تشلرایدیم. کیین ایسه قالگن مرمی لر بیلن وکیل لر گه فیر قیلرایدیم. بیز مسلمان لر گه قرشی اوروشیتگن کافر لر دن تولیق بولگن اسرائیل سفارتی و باشقه بنا لر گه قره ته هجوم اویشتررایدیم" شکلیده دوام ایتتیردی. امریکا قوشمه ایالت لری نینگ اوهیو ایالتی ده یشیتگن لیگی بیلدیریلیتگن کورنل, جنوری آیی نینگ ۱۴ نچی کونیده بمب لر بیلن علاقه لی تحقیقات قیلیب, سلاح و مرمی آلیشی آرتیدن هجوم پلانی نی تطبیق ایتیش اوچون واشنگتن گه کیتیش نی پلان قیلیتگن پیتده اف بی آی مسئول لری تمانیدن اوشلنگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
